KOTAK
కోటక్‌ మహీంద్ర నుంచి ఫ్లెక్స్‌-సిప్‌
హైదరాబాద్‌, జనవరి 4: మార్కెట్లు స్థిరంగా లేని సమయాల్లో సమర్ధవంతంగా వినియోగించుకునేం దుకు వీలుగా కోటక్‌ మహీంద్ర అసెట్‌మేనేజ్‌మెంట్‌ కంపెనీ కొత్తగా ఫ్లెక్స్‌ పెట్టుబడుల ప్రణాళికలు ప్రవేశపెట్టింది. ఫ్లెక్స్‌ సిప్‌,ఎస్‌టిపి(ఎఫ్‌-ఎస్‌ఐపి /ఎస్‌టిపి)లు మార్కెట్లలో ఇన్వెస్టర్లకు ఎంతో సహక రిస్తాయని కోటక్‌ మహీంద్ర వివరిస్తోంది నిఫ్టీ 50సూచీలో ప్రెస్‌టు ఈక్విటీ నిష్పత్తిపై ఆధారపడి ఫ్లెక్సీ సిప్‌ నిధులు అంటాయని వివరించింది.
తక్కువ పి/ఇ స్థాయి ఎక్కువ వాయిదా మొత్తం నిర్ణ యిస్తుందని, సాధారణమొత్తం కంటే మూడురెట్లు ఎక్కువ మొత్తంఅందిస్తుందని కోటక్‌ వివరించింది. మార్కెట్‌ ఒడిదుడుకులను సునిశితంగా గమనిస్తూ మార్కెట్‌ విలువలు తక్కువగా ఉన్నపుడు ఎక్కువ మొత్తంలో పెట్టుబడిపెట్టేందుకు ఈ ఫండ్‌ సిప్‌ సహకరిస్తుందని వెల్లడించారు. ఈక్విటీకి అనుగు ణంగా ధరలు నిష్పత్తి అనేది 15కంటే ఎక్కువగా ఉంటే నిర్ణీత మొత్తం పెట్టుబడి చేస్తుందని, 15 కంటే సమానంగా ఉంటే అపుడు ఎఫ్‌సిప్‌ మొత్తం లో మూడురెట్లు డీఫాల్ట్‌ మొత్తంగా అందుతుందని, దరఖాస్తులో పేర్కొన్న మొత్తం వంటి పరిగణన లోనికి తీసుకోవడం జరుగుతుందని కోటక్‌మహీంద్ర వివరించింది. కంపెనీ మేనేజింగ్‌ డైరెక్టర్‌ నీలేష్‌ షా మాట్లాడుతూ ఇటీవలికాలంలో పెట్టుబడిదారుల పోకడలు ప్రోత్సాహకరంగా ఉన్నాయని, భారతీయ కేపిటల్‌ మార్కెట్లలో దేశీయ పెట్టుబడిదారులు కీల కంగా ఉన్నారని పెట్టుబడులకుఇదే సరైన సమయం అని అన్నారు. కోటక్‌ ప్రవేశపెట్టిన ఫ్లెక్స్‌-సిప్‌ స్కీంలు అందుబాటులోనికి తీసుకురావడంద్వారా మార్కెట్‌ హెచ్చుతగ్గులకు ఇన్వెస్టర్లు మరింత సమర్ధవంతంగా వినియోగించుకునేందుకు ఆస్కారం కలిగిస్తుందని వివ రించారు. నెలవారీగాను త్రైమాసిక ఎంపికల్లో ఫ్లెక్స్‌ సిప్‌ ఎస్‌టిపిలు అందుబాటులో ఉంటాయని కనీసం ఆరు వాయిదాల్లో ఎంపికచేసుకోవాల్సి ఉంటుందని, ఈక్విటీ మార్కెట్లలో పెట్టు బడికి మరింత సరళమైన, సమర్ధవంతమైన విధానంగా నీలేష్‌షా వివరించారు.